Sergion kohde oli kuvauksen mukainen, puhdas ja erittäin toimiva muutaman yön majoittumiseen pariskunnalle.
Varustelutaso oli hyvä, etenkin silitysrauta ja pesukone olivat plussaa! Keittiössä oli lähes kaikki toivottava kevyiden lounaiden valmistamiseen. Varsinainen ruokailutila on baaripöytä, joten jos ajattelit nautiskella illallista kohteessa, voi lähiravintoloista nauttiminen olla viihtyisämpi ratkaisu.
Sergiolta sai todella hyviä vinkkejä sekä ravintoloihin että muihin nähtävyyksiin, hänen kanssaan oli helppo ja mukava viestiä.
Ilmastointi toimi ja oli helpottava helteillä, mutta oli sen verran äänekäs, että emme pitäneet sitä juurikaan päällä öisin. Pieni parveke oli ilahduttava lisä! Parvekkeen ovet eristivät ääntä todella hyvin, mutta käytävän äänet kuuluivat jonkin verran sisälle. Sänky oli pehmeän puoleinen, mutta meille mukava.
Sijainti oli tosiaankin kävelymatkan päässä tärkeimmistä nähtävyyksistä, mutta rauhallisella kadulla. Loistava lyhyeen kaupunkilomaan!